- Իհարկե, եթե չլիներ ԼՂՀ հակամարտությունը, ապա ԵԱՏՄ-ին, ՀԱՊԿ-ին անդամակցությունը և Ռուսաստանի հետ ռազմաքաղաքական դաշնակցությունը բավական կլիներ, որպեսզի Հայաստանն էլ այս առանցքում իր տեղն ունենար: Սակայն ներկայիս իրավիճակում Հայաստանը դուրս է մնում այդ առանցքից: Բայց ես այդտեղ լուրջ մտահոգություն չեմ տեսնում, քանի որ այն երկրները, որոնք Հայաստանի անվտանգության համար կարող են լուրջ սպառնալիք լինել, փաստորեն դարձել են մեր ռազմավարական դաշնակցի տնտեսական և քաղաքական գործընկերը, որտեղ Ռուսաստանը հանդես է գալիս առաջնային դիրքում և թելադրողի կարգավիճակ ունի: Այսինքն` մեր ազգային անվտանգությանը սպառնացող երկրները հայտնվել են մեր ռազմավարական դաշնակցի հետաքրքրությունների տիրույթում, ով կարող է ազդել նրանց նկրտում ների վրա: Ինչքան էլ հայ-ռուսական հարաբերություններում անհամաձայնություններ լինեն, այնու-ամենայնիվ, ես համոզված եմ, որ հակամարտության դեպքում Ռուսաստանը, խոշոր հաշվով, Հայաստանին չի «զոհաբերի»: